**Дракула: Будење на злото** (англиски: *The Last Voyage of the Demeter*, буквално: *Последното патување на Деметра*) — натприроден филм на ужасите во режија на Андре Евредал. Сценариото на Браги Шут е засновано на поглавјето „Дневникот на капетанот" од романот „Дракула" на Брам Стокер. Премиерата на филмот била на 11 август 2023 г. Во Македонија премиерата била на 24 август 2023 г.

Содржина
--------

**Разоткривачко предупредување: *Следат подробности што го разоткриваат дејствието и/или расплетот.***На 6 август 1897 г. трговскиот брод „Деметра" се исфрла на брегот во Англија. Меѓу остатоците што ги пронашла полицијата има и капетански дневник. Четири недели претходно, бродот „Деметра" впловува во пристаниште во Варна, Бугарија, земајќи товар за превоз до Лондон. Пратката, составена од повеќе големи дрвени сандаци, ја превезува месното население од Романија, кои одбиваат да помогнат во товарењето бидејќи сакаат да ја напуштат областа пред зајдисонце, и му посакуваат среќа на екипажот.

Лекарот Клеменс слуша дека бродот бара членови на екипажот. Тој се обидува да го убеди екипажот дека ќе биде вреден член поради неговите медицински вештини и образованието по астрономија во Кембриџ, но првично е одбиен од првиот помошник Војчек. Набргу потоа, тој го спасува внукот на капетанот, Тоби, да не биде згмечен од еден од лабавите сандаци. Капетанот на бродот, Елиот, е воодушевен и го поканува Клеменс да се придружи на екипажот, заменувајќи го новиот вработен што заминал кога го видел змејскиот амблем на сандаците.

Во Егејското Море, Клеменс и членот на екипажот Олгарен гледаат таинствен лик во маглата на палубата. Подоцна, еден од сандаците паѓа и се крши во товарниот простор. Клеменс истражува и наоѓа жена закопана во нечистотијата внатре. Таа одвај е жива, а тој ѝ прави крвопреточување за да навидум ѝ ја излечи заразата.

Следната ноќ, сите животни на бродот се убиени, вклучувајќи го и кучето на бродот, Хаклбери. Екипажот, плашејќи се од појава на беснило, ги фрла сите животни во морето. Ана, тајната патничка, се буди и ги предупредува за чудовиштето од Трансилванија, суштество што се храни со крвта на луѓето. Во нејзиниот град го нарекувале Дракула, на кого му била дадена како крвен роб за чудовиштето да ги остави на мир. Таа тврди дека Дракула веќе е на бродот и бара да се храни, а потоа открива неколку каснувања од ѕверот по нејзиното тело.

Дракула го лови екипажот во текот на ноќта, каснувајќи го Олгарен и претворајќи го во вампирски роб. Олгарен е воздржан со тоа што е врзан за маса. Тој се ослободува една ноќ, и гледајќи го Тоби во товарниот простор, почнува да го лови и го заробува во каитата на капетанот со Дракула. Додека екипажот се обидува да го спаси, Тоби е каснат од Дракула. Следното утро, вампирот Олгарен, кој екипажот го врзал за јарболот, пламнува додека изгрева сонцето. И покрај крвопреточувањето од неговиот дедо, Тоби умира и е завиткан во платно за неговиот погреб на море. За време на погребот, капетанот верува дека го гледа телото како се движи, и го одвиткува само за да го види Тоби како ги отвора очите и го напаѓа. Вампирот Тоби се пали на сончевата светлина, силно горејќи го својот дедо пред Клеменс да успее да го фрли Тоби во водата.

Останатите членови на екипажот решаваат да се обидат да го уништат бродот и да го удават Дракула за да го спречат да направи неред откако ќе стигнат во Лондон. Капетанот Елиот, Абрамс и Војчек се убиени од Дракула, а Ана е касната за време на обидот да го спаси Клеменс. Клеменс ја спасува Ана удирајќи го Дракула со секира, а Ана успева да го здроби Дракула со дел од јарболот. Ана и Клеменс скокаат од бродот, мислејќи дека вампирот е осуден на пропаст. Меѓутоа, пред да потоне, бродот се исфрла на британскиот брег, во тој миг Дракула може да го турне јарболот од телото и да биде победник. 

Ана и Клеменс плутаат на останките од бродот. Ана му открива на Клеменс дека се претвора во вампир како резултат на каснувањата на Дракула, а крвопреточувањето на Клеменс само ја одложува нејзината преобразба. Како што се приближува утрото, не сакајќи да стане чудовиште како Дракула, Ана доброволно се убива на сончевата светлина пред Клеменс да заплива на брегот.

Пристигнувајќи во Лондон, Клеменс оди во месна крчма каде што го црта портретот на Ана во својот бележник. Тој го слуша сигналот за тропање од екипажот на „Деметра" дека „сѐ е во ред", а потоа го гледа Дракула, облечен како благородник, како му се смее. Чудовиштето исчезнува. Напуштајќи го просторот, Клеменс ја гледа сенката на вампирот и почнува да го следи додека се заколнува на споменот на неговите мртви другари, дека ќе го убие Дракула и ќе го врати во адот.

Улоги
-----

| Глумец | Улога |
| --- | --- |
| Кори Хокинс | Клеменс |
| Ешлинг Франчози | Ана |
| Лијам Канингем | Елиот |
| Дејвид Дастмалчијан | Војчек |
| Хавиер Ботет | Дракула |
| Вуди Норман | Тоби |
| Џон Џон Брионес | Џозеф |
| Стефан Капичиќ | Олгарен |
| Николај Николаеф | Петровски |
| Мартин Фурулунд | Ларсен |
| Крис Воли | Абрамс |
| Николо Пазети | заменикот Херш |
| Сали Рив | газдарицата |

Наводи
------

1. ↑  „The Last Voyage of the Demeter — Financial Information". *The Numbers*. Посетено на September 5, 2023.
2. ↑  „The Last Voyage of the Demeter". *Box Office Mojo*. Посетено на September 5, 2023.
3. ↑  „Дракула: Будење на злото | Cineplexx MK". *www.cineplexx.mk*. Посетено на 2023-09-06.

Надворешни врски
----------------

* Дела поврзани со Дракула: Будење на злото на Викиизвор